Diari Oficial de la Generalitat Valenciana


Sumari del DOGV 3941, del 16-02-2001 (2001/1122)

Informació pública de la proposta de programa d'actuació integrada de la unitat d'execució número 40 del Pla General d'Ordenació Urbana de Castelló de la Plana.
----------------------------------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1122


Organisme emissor
:   Gestora Urbana Municipal de Castelló, SA

Tipus de document
:   Anunci

Informació pública de la proposta de programa d'actuació integrada de la unitat d'execució número 40 del Pla General d'Ordenació Urbana de Castelló de la Plana. [2001/Q1122]
  
La mercantil Gestora Urbana Municipal, SA (GUMSA), ha formulat una proposta de programa d'actuació integrada de la unitat d'execució número 40 del Pla General d'Ordenació Urbana de Castelló de la Plana, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994), que inclou:
  
- Alternativa tècnica.
  
- Avantprojecte d'urbanització
  
Als efectes oportuns es fa constar:
  
- Que l'objecte d'aquest el constitueix la programació de l'àmbit de la unitat d'execució esmentada.
  
- Que a l'Ajuntament de Castelló de la Plana consta una còpia de l'alternativa tècnica i proposta de programació als efectes establits en l'article 48 de llei esmentada. El programa i l'alternativa tècnica es troben protocol·litzats a la Notaria del senyor Joaquín Serrano Yuste, situada a Castelló de la Plana, a la plaça de Santa Clara, número 12, 5é. El programa esmentat i la documentació annexa queden sotmesos a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a notaria indicada, en dia hàbil i entre les 10.00 i les 14.00 hores, sol·licitar que se li exhibisca o obtenir una còpia de l'acta de protocol·lització dels documents esmentats.
  
Així mateix es fa constar la possibilitat de consulta a l'Ajuntament de Castelló de la Plana de les actuacions derivades de la documentació dipositada en aquest, i la possibilitat d'incorporar tant les al·legacions que es desitgen formular com les alternatives tècniques que pretenen competir amb l'exposada al públic. Si durant l'exposició al públic d'aquesta iniciativa s'inicia una segona exposició en competència amb aquesta, s'escaurà la pròrroga de terminis regulats en l'article 46.4 de la Llei Reguladora de l'Activitat Urbanística.
  
Es fa saber a les persones interessades que, una vegada conclòs el període d'informació pública, i durant els cinc dies hàbils següents podran formular-se proposicions juridicoeconòmiques davant l'Ajuntament de Castelló de la Plana. Finalitzat aquest segon termini, el següent dia hàbil, tret de si és dissabte, en aquest cas caldrà entendre hàbil l'immediat posterior, tindrà lloc l'acte d'obertura de pliques a l'Ajuntament de Castelló de la Plana.